pythainlp/thai_wikipedia_clean_20230101 huggingface dataset:
ซึ่งรวมอยู่ใน ซิงเกิ้ล BIGBANG 3 และอัลบั้มแรกของวงในปี 2550 ซึ่งปล่อยออกมาช่วงสิ้นปี 2549 อัลบั้มนี้ประสบความสำเร็จพอสมควร ซึ่งเพลงที่ได้รับความนิยมอย่างมากอย่าง “Lies” (Korean: 거짓말; Revised Romanization: Geojitmal) จากมินิอัลบั้มในปี 2550 Always ซึ่งติดอันดับ ท็อป ในหลายชาร์ต ตั้งแต่ถูกปล่อยออกมา ซิงเกิ้ล “Last Farewell” (Korean: 마지막 인사; Revised Romanization: Majimak Insa) จากมินิอัลบั้ม Hot Issue และ ซิงเกิ้ล “Day by Day (Korean: 하루하루; Revised Romanization: Haru Haru) จากมินิอัลบั้ม Stand UP ก็ได้รับความนิยมจนติดท็อปชาร์ตด้วยเช่นกัน
หลังจากเดบิวต์ได้ไม่นาน แดซ็องก็มีปัญหาเรื่องเสียง (Voice Chord Nodules) โดยตรวจพบว่ามีตุ่มที่เส้นเสียง เป็นเวลาเกือบปีที่เขาได้พยายามและรักษาอาการกลัวที่สาธารณะและอาการตื่นเวที อย่างไรก็ตามเขาได้รับการช่วยเหลือจาก รุ่นพี่ กมมี่ (Gummy) ที่เคยมีอาการป่วยเช่นนี้มาก่อน ซึ่งจากนั้นทั้งสองจึงสนิทกันเรื่อยมา และก่อนที่บิ๊กแบงจะปล่อยอัลบั้มที่สอง อาการป่วยของเขาก็ดีขึ้นอย่างรวดเร็ว
2551-2552: เพลง Trot, Family Outing, Cats และอุบัติเหตุทางรถยนต์.
ในระหว่างที่มีอัลบั้มต่างๆ ออกมา สมาชิกในวงที่ยังคงทำกิจกรรมโซโล่เดี่ยวกันอยู่นั้น แดซ็องก็ได้ปล่อยซิงเกิ้ลเพลงทรอทเพลงแรก "Nal Bwa Gwisoon" (Korean: "날 봐, 귀순", "Look at Me, Gwisun") ออกมาในปี 2551 แดซ็องตัดสินใจทำแม้จะยังรู้สึกกังวลว่าอาจส่งผลต่อภาพลักษณ์ของวง แต่เขาก็ต้องการทำในสิ่งที่แตกต่าง แดซ็องเข้าเรียนในสาขาวิชาดนตรีร่วมสมัยที่มหาวิทยาลัยคยองฮี (Kyung Hee University) ในปี 2551 และยังเข้าร่วมในรายการ "Family Outing" ในฐานะสมาชิกหลักของรายการ ซึ่งในรายการยังได้เปิดเผยเรื่องที่แดซ็องมี IQ 110 อีกด้วย และเขายังเข้าร่วมแสดงละครเวทีเรื่อง Cats ในบทของ Rum Tum Tugger. แดซ็องยังได้รับหน้าที่พิธีกรในรายการเพลง Music Core ของช่อง MBC คู่กับสมาชิกในวงอย่าง ซึงรี
ในระหว่างที่บิ๊กแบงหยุดทำกิจกรรมในช่วงต้นปี 2552, แดซ็องได้ปล่อยเพลงทรอทซิงเกิ้ลที่สองในช่วงต้นปี 2552, "Daebukiya" ("Korean: 대박이야", "Big Hit") เขายังมีตารางงานร่วมกับสมาชิกในวงอย่าง ซึงรี ในละครเพลงอัตชีวประวัติ "Shouting" แต่แดซ็องได้รับบาดเจ็บจากอุบัติเหตุทางรถยนต์ในเดือนสิงหาคม ก่อนที่ละครเพลงจะเริ่มแสดง และเขาจำเป็นต้องเข้ารับการผ่าตัด อุบัติเหตุเกิดขึ้นระหว่างที่แดซ็องกำลังเดินทางกลับบ้าน หลังจากถ่ายทำรายการ Family Outing เสร็จ แดซ็องนั่งข้างคนขับ (ผู้จัดการของแดซ็อง) และผู้ประสานงานนั่งอยู่ที่เบาะหลัง. จากการได้รับบาดเจ็บในครั้งนั้น ทำให้แดซ็องต้องหยุดทำกิจกรรมทั้งหมด และในเดือนตุลาคม 2552 แดซ็องก็กลับมาทำงานร่วมกับวงของเขาใน Dream Concert
2553: ปล่อยอัลบั้มโซโล่ ละคร What’s Up รายการทอล์คโชว์ Night After Night.
อ้างอิงจากต้นสังกัด YG Entertainment แดซ็องควรจะปล่อยอัลบั้มโซโล่ในปี 2553 พร้อมกับเพื่อนร่วมวงอย่าง TOP ท็อป แต่ก็ไม่มีการปล่อยอัลบั้มในปีนั้น
เพลงใหม่ของแดซ็อง "Cotton Candy" ถูกปล่อยในเดือนมกราคม 2553 ซึ่งประพันธ์โดย Jung Ji Chen และแดซ็องเป็นคนเขียนเนื้อเพลงด้วยตัวเขาเอง แต่อย่างไรก็ตาม อัลบั้มก็ยังไม่ได้ถูกปล่อยออกมา ในช่วงต้นปี 2554 ต้นสังกัด YG Entertainment บอกว่าแดซ็องและซึงรีจะทำการโปรโมทกิจกรรมในช่วงปีนี้ แต่กลับไม่มีงานในส่วนของแดซ็องออกมา ส่วนซึงรีได้ปล่อยมินิอัลบั้มในเดือนมกราคม 2554
ในปี 2553 แดซ็องได้เริ่มถ่ายละครล่วงหน้า เรื่อง What's Up ของช่อง MBN ซึ่งเขียนบทโดยนักเขียนบทชื่อดัง Song Ji Na การถ่ายทำสิ้นสุดในเดือนกุมภาพันธ์ 2554 และแดซ็องยังเป็นหนึ่งในพิธีกรรายการทอล์คโชว์ Nigth After Night ตั้งแต่เดือนพฤศจิกายน 2553 ในปีเดียวกันนั้นเอง แดซ็องยังได้ร่วมงานในอัลบั้ม H-Logic ซึ่งเป็นอัลบั้มใหม่ของ Lee Hyo Ri โดยการร้องเพลงคู่กันในเพลง "How Did We Get"
2554–ปัจจุบัน: การกลับมาของบิ๊กแบงและอัลบั้มเดี่ยว.
ในเดือนเมษายน 2554 แดซ็อง ได้ปล่อยซิงเกิ้ลเพลง “Baby Don’t Cry” ซึ่งเป็นเพลงโซโล่เดี่ยว และอยู่ใน อัลบั้มพิเศษ ของ บิ๊กแบง (4th mini ablum) เพลงนี้ได้มีการแสดงสดครั้งแรกในคอนเสิร์ต Big Show 2011 ในเดือนกุมภาพันธ์ และเพลงนี้ยังสามารถขึ้นชาร์ตของเพลงเกาหลี คู่กับเพลงไตเติ้ล ของมินิอัลบั้มนี้อีกด้วย
วันที่ 31 พฤษภาคม แดซ็องเกิดอุบัติเหตุทางรถยนต์จนทำให้คนขับมอเตอร์ไซค์เสียชีวิต การสอบสวนจบลงด้วยการปรับเท่านั้น แต่แดซ็องได้แสดงถึงความเสียใจโดยการพักงานบันเทิง และกิจกรรมทุกอย่างกับบิ๊กแบง ในขณะเดียวกันช่วงที่เขาหายไปจากวงการบันเทิง แดซ็องใช้เวลาส่วนใหญ่กับการเป็นอาสาสมัครที่โบสถ์ที่เขามักไปเป็นประจำ
หลังจากหายไปจากวงการบันเทิง แดซ็องกลับมาอีกครั้งเพื่อร่วมงาน MTV EMA เมื่อวันที่ 6 พฤศจิกายน 2554 ที่เมือง Belfast, ไอร์แลนด์เหนือ และ เขายังได้เข้าร่วมคอนเสิร์ต YG Family ในเดือนธันวาคม 2554 และ มกราคม 2555 ซึ่งจัดขึ้นที่ประเทศเกาหลี และ ประเทศญี่ปุ่น
“What’s Up” เป็นละครเพลงเรื่องแรกของแดซ็องที่ได้เล่น โดยออกอากาศช่อง MBN วันที่ 3 ธันวาคม 2554 ซึ่งละครเรื่องนี้เขาได้ร้องเพลงประกอบละครชื่อ “Lunatic” อีกด้วย และยังปล่อย online ในวันเดียวกัน
เดือนมีนาคม 2555 แดซ็องกลับเข้าร่วมกิจกรรมกับบิ๊กแบงอีกครั้ง "Alive" เป็นอัลบั้มล่าสุดที่พวกเขาได้ทำออกมา และในครั้งนี้แดซ็องยังได้มีเพลงเดี่ยวที่ชื่อว่า “Wings” ซึ่งจีดราก้อนหัวหน้าวงและแดซ็องร่วมกันแต่งเนื้อเพลง และชเวพิลกัง นักแต่งเพลงของ YG รับหน้าที่เป็นผู้แต่งทำนองเพลงและเรียบเรียง โดยมีเนื้อหาเกี่ยวกับตัวของแดซ็องและความรักจากแฟนๆที่ได้รับอย่างมากมาย
แดซอง ได้ปล่อยอัลบั้มเดี่ยวอัลบั้มแรกเมื่อวันที่ 27 กุมภาพันธ์ 2556 โดยใช้ชื่อว่า D'scover อัลบั้มนี้จะเป็นการนำเอาเพลงญี่ปุ่นกลับมาร้องใหม่ ซึ่งมีทั้งหมด 12 เพลง รวมทั้งเพลง Wing และ Baby Don't Cryด้วย และได้มีการยืนยันแล้วว่า แดซอง จะทำการแสดงคอนเสิรต์ในประเทศญี่ปุ่นด้วย โดยเริ่มที่เมือง Kobe วันที่ 23 และ 24 มีนาคม 2556 ที่ Kobe World Memorial Hall และที่ Tokyo วันที่ 30 และ 31 มีนาคม 2556 ที่ Tokyo Nippon Budokan Centre
แด ซอง
ขนมไหว้พระจันทร์
ขนมไหว้พระจันทร์ (; จีนตัวย่อ: 月饼; จีนตัวเต็ม: 月餅; พินอิน: yuè bĭng) เป็นขนมที่ทำขึ้นเพื่อใช้ในเทศกาลกลางฤดูใบไม้ร่วง หรือเทศกาลไหว้พระจันทร์ (中秋節) ในคืนวันเพ็ญในเดือน 8 ตามปฏิทินจีน (กันยายนตามปฏิทินเกรกอเรียน)
ขนมไหว้พระจันทร์ เป็นของที่ใช้สำหรับเซ่นไหว้ดวงจันทร์ นับเป็นของสำคัญที่ใช้ในเทศกาลนี้ ลักษณะของขนมมีทรงกลม ลักษณะคล้ายขนมเค้ก ทำจากแป้งนวด แล้วกดใส่แป้นพิมพ์ที่มีลวดลายต่าง ๆ จากนั้นนำไปอบ และเคลือบผิวหน้าด้วยน้ำเชื่อม ภายในบรรจุไส้ต่าง ๆ ซึ่งส่วนใหญ่เป็นธัญพืชต่าง ๆ อาทิ ทุเรียน, เมล็ดบัว, แมคคาเดเมีย, พุทราจีน เป็นต้น แต่ปัจจุบันก็ได้มีดัดแปลงใส่เนื้อสัตว์ต่าง ๆ เข้าไป เช่น กุนเชียง, ไข่เค็ม, หมูแฮม, หมูแดง, หมูหยอง เป็นต้น
ความเป็นมาของขนมไหว้พระจันทร์ คือ ในยุคปลายราชวงศ์หยวน ที่ชาวฮั่นถูกปกครองอย่างกดขี่โดยชาวมองโกล ชาวฮั่นเมื่อต้องการจะก่อกบฏต่อต้าน ด้วยการแอบสอดสาส์นไว้ในขนมชิ้นนี้ แล้วนำไปแจกจ่ายให้กับทุกบ้าน ในสาส์นมีข้อความว่า คืนนี้ในเวลายาม 3 จงสังหารทหารมองโกลพร้อมกัน อันนำมาซึ่งเอกราชของชาวฮั่น จนกลายเป็นประเพณีการรับประทานและไหว้ขนมไหว้พระจันทร์ในปัจจุบัน
ปัจจุบัน ขนมไหว้พระจันทร์ได้มีผู้ผลิตและจำหน่ายมากมายหลายแห่ง ได้มีการดัดแปลงใส่ไส้ต่าง ๆ เพิ่มขึ้นจากในอดีตมาก เช่น ช็อคโกแล็ต, ชาเขียว, คัสตาร์ด, อัลมอนด์ เป็นต้น หรือดัดแปลงไปเป็นแบบต่าง ๆ เช่น ดัดแปลงคล้ายขนมโมจิ หรือไอศกรีม และกลายมาเป็นธุรกิจสำคัญที่มีมูลค่าการตลาดและการแข่งขันสูงมากในช่วงเทศกาลนี้ในแต่ละปี
ในมาเลเซีย ขนมไหว้พระจันทร์เรียกว่า "กูอิฮ์ บูลัน" ("kuih bulan") มีหลายไส้เช่นเดียวกับขนมไหว้พระจันทร์ในไทย
นิทานพื้นบ้าน (folktale) เป็นนิทานประเภทหนึ่ง เป็นเรื่องราวที่เล่าสืบต่อกันมาซึ่งอาจไม่มีบันทึกเป็นหลักฐาน เนื่องจากสมัยโบราณไม่มีความบันเทิงในรูปแบบอื่นในสังคมหลายวัฒนธรรมใช้การเล่าเรื่องสู่กันฟังซึ่งมักเป็นเรื่องราวจากจินตนาการแสดงความเชื่อของชาวบ้าน นิทานพื้นบ้านมักได้รับการบันทึกหรือตีพิมพ์ภายหลังและมักหาต้นกำเนิดไม่ได้ และมีการแต่งแต้มเรื่องราวเพิ่มเติมตามจินตนาการของผู้เล่า นิทานพื้นบ้านที่โด่งดัง อย่างเช่น ซินเดอเรลลา เจ้าชายกบ แจ๊คผู้ฆ่ายักษ์ เจ้าหญิงนิทรา นิทานของไทยเช่น พิกุลทอง พยาคันคาก แก้วหน้าม้า
นิทานพื้นบ้านแยกเรื่องราวออกได้ดังนี้
ปากกาจับชิ้นงาน
คำสั่งที่ 66
คำสั่งสำนักนายกรัฐมนตรีที่ 66/2523
คำสั่งสำนักนายกรัฐมนตรีที่ 66/2523 หรือคำสั่งที่ 66/(25)23 เป็นคำสั่งรัฐบาลไทยที่กำหนดนโยบายสำคัญในการต่อสู้กับการก่อการกำเริบคอมมิวนิสต์ช่วงปลายสงครามเย็น คำสั่งดังกล่าวออกเมื่อวันที่ 23 เมษายน 2523 และลงนามโดยนายกรัฐมนตรี พลเอก เปรม ติณสูลานนท์ คำสั่งนี้ทำให้มีการเปลี่ยนแปลงนโยบายจากท่าทีทหารสายแข็งที่ดำเนินมาแต่รัฐบาลฝ่ายขวาธานินทร์ กรัยวิเชียร (ครองอำนาจ 2519 ถึง 2520) มาสู่สายกลางมากขึ้นซึ่งให้ความสำคัญมาตรการทางการเมืองเหนือการปฏิบัติทางทหารอย่างเป็นทางการ คำสั่งนี้กำหนดให้มีการจัดการความอยุติธรรมทางสังคม และการส่งเสริมการมีส่วนร่วมทางการเมืองและกระบวนการประชาธิปไตย มีการออกกฎหมายนิรโทษกรรมสอดคล้องกับคำสั่งอนุญาตให้ผู้แปรพักตร์ผละขบวนการก่อการกำเริบ ซึ่งเมื่อประกอบกับการเสื่อมลงของการสนับสนุนจากต่างชาติ นำไปสู่การเสื่อมลงของพรรคคอมมิวนิสต์แห่งประเทศไทย
ตำรวจน้ำ
ตำรวจน้ำ หรือเรียกกันในชื่อ ตำรวจท่าเรือ ตำรวจอ่าว ตำรวจแม่น้ำ หรือ หน่วยบังคับใช้กฎหมายทางทะเล คือ ตำรวจที่ทำหน้าที่ดูแลรักษาความสงบเรียบร้อยบริเวณน่านน้ำ พื้นที่ปฏิบัติการอาจจะเป็นน่านน้ำทะเล ชายฝั่ง แม่น้ำ ปากแม่น้ำ ท่าเรือ ทะเลสาบ คลอง หรือพื้นที่ทางน้ำต่าง ๆ
ตำรวจน้ำมีอำนาจหน้าที่ในการปฏิบัติงานในด้านการรักษาความปลอดภัยทางน้ำ บังคับใช้กฎหมายต่าง ๆ เกี่ยวกับการจราจรทางน้ำ การป้องกันและปราบปรามอาชญากรรมบนเรือ ในน่านน้ำและชายฝั่ง การค้นหาและกู้ภัย (ทั้งในฐานะหน่วยงานหลักที่ดูแลน่านน้ำและเป็นหน่วยเผชิญเหตุเบื้องต้นก่อนหน่วยที่มีความเชี่ยวชาญมาถึง) รวมถึงการอำนวยความสะดวกเจ้าหน้าที่ตำรวจหน่วยอื่น ๆ ในการเข้าถึงพื้นที่ที่ไม่สามารถเข้าถึงได้ทางบก แต่เข้าถึงทางน้ำได้
นอกจากนี้ ตำรวจน้ำอาจมีอำนาจหน้าที่รวมไปถึงการรักษาความมั่นคงตามแนวชาวฝั่ง การบังคับใช้กฎหมายด้านสิ่งแวดล้อมทางทะเลและชายฝั่ง การลาดตระเวนเพื่อตรวจคนเข้าเมืองและการลักลอบนำเข้าสินค้า การปฏิบัติการค้นหาใต้น้ำ (แม้หน่วยตำรวจหลายแห่งจะมีหน่วยประดาน้ำโดยเฉพาะอยู่แล้ว) โดยประสานงานกับหน่วยงานอื่น ๆ ที่เกี่ยวข้องในการปฏิบัติหน้าที่
ยุทโธปกรณ์และเครื่องมือของตำรวจน้ำอาจจะประกอบไปด้วยเรือยางขนาดเล็ก ไปจนถึงเรือเดินทะเลขนาดใหญ่ แต่ส่วนใหญ่ตำรวจน้ำจะใช้เรือยนต์ขนาดเล็ก ขนาดกลาง ที่มีความเร็วสูง ซึ่งในบางพื้นที่จะมีการติดตั้งอุปกรณ์ฉีดน้ำดับเพลิงเข้าไปบนดาดฟ้าเรือด้วย ซึ่งเจ้าหน้าที่ตำรวจน้ำจะได้รับการฝึกฝนให้สามารถปฏิบัติภารกิจช่วยเหลือทางน้ำต่าง ๆ รวมไปถึงการปฐมพยาบาลเบื้องต้น การผจญเพลิง
ตำรวจน้ำในแต่ละประเทศ.
ในแต่ละประเทศ มีการจัดหน่วยตำรวจน้ำที่แตกต่างกันทั้งความรับผิดชอบและอำนาจหน้าที่ อาทิ
คำสั่งที่ 66 (แก้ความกำกวม)
คำสั่งที่ 66 สามารถหมายถึง
บันเทิงคดีพยากรณ์และหลังพยากรณ์
บันเทิงคดีพยากรณ์  เป็นประเภทย่อยของบันเทิงคดีแนววิทยาศาสตร์ ซึ่งมีเนื้อหาเกี่ยวกับการสิ้นสุดของอารยธรรมมนุษย์ อาจเนื่องมาจากความหายนะตามที่เป็นจริง เช่น การสงครามนิวเคลียร์ โรคระบาดทั่ว การโจมตีจากนอกโลก การชนของเทห์วัตถุ (impact event) การก่อการกำเริบของไซเบอร์เนติกส์ ภาวะเอกฐานทางเทคโนโลยี (technological singularity) ความผิดปกติในการถ่ายทอดพันธุกรรม ปรากฏการณ์เหนือธรรมชาติ การพิพากษาของพระเจ้า การเปลี่ยนแปลงสภาพอากาศอย่างควบคุมไม่ได้ การหมดไปของทรัพยากร การล่มสลายของระบบนิเวศ หรือภัยพิบัติทั่วไปอื่น ๆ ส่วนบันเทิงคดีหลังพยากรณ์  เกิดขึ้นในโลกหรืออารยธรรมหลังเกิดเหตุการณ์ข้างต้น กรอบเวลาอาจเป็นทันทีหลังเกิดความหายนะนั้น โดยเน้นถึงความลำบากหรือจิตวิทยาของผู้รอดชีวิต หรืออาจเกิดหลังความหายนะเป็นเวลานานก็ได้ ซึ่งมักมีแก่นเรื่องที่ว่า การมีอยู่ของอารยธรรมก่อนเกิดความหายนะถูกลืมไป (หรือกลายเป็นตำนาน) เรื่องหลังพยากรณ์มักเกิดขึ้นในโลกอนาคตที่ดำรงชีวิตแบบเกษตรกรรม ไม่พึ่งเทคโนโลยี หรือโลกที่มีเพียงเทคโนโลยีที่กระจัดกระจายบางส่วนหลงเหลืออยู่เท่านั้น
เรื่องแต่งแนวหลังโลกล่มสลาย
Cloud atlas
สถาบันดนตรีกัลยาณิวัฒนา
สถาบันดนตรีกัลยาณิวัฒนา (; อักษรย่อ: สกว. – PGVIM) เป็น สถาบันอุดมศึกษาในกำกับของรัฐ ก่อตั้งขึ้นเมื่อวันที่ 26 พฤษภาคม พ.ศ. 2555 เพื่อให้มีสถาบันการดนตรีที่ให้ความสำคัญต่อดนตรีคลาสสิกอย่างจริงจัง โดยยกฐานะสถาบันดนตรีกัลยาณิวัฒนา ในกำกับของ มหาวิทยาลัยศิลปากร ขึ้นเป็นสถาบันอุดมศึกษา
สถาบันดนตรีกัลยาณิวัฒนา เกิดจากความร่วมมือของ คณะดุริยางคศาสตร์ มหาวิทยาลัยศิลปากร และ กระทรวงวัฒนธรรม ที่ร่วมกันจัดทำโครงการจัดตั้งสถาบันดนตรีในรูปแบบ Conservatory เพื่อเฉลิมพระเกียรติในมงคลวโรกาสที่ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงเจริญพระชนมายุ 84 พรรษา วันที่ 6 พฤษภาคม พ.ศ. 2550 ด้วยสำนึกในพระกรุณาธิคุณที่ทรงบำเพ็ญพระกรณียกิจน้อยใหญ่เพื่อชาวไทยตลอดมา รวมทั้งเพื่อสนองพระปณิธานที่จะพัฒนาดนตรีคลาสสิกในประเทศไทยให้ก้าวหน้าทัดเทียมนานาชาติ เมื่อ ศาสตราจารย์เกียรติคุณ คุณหญิงไขศรี ศรีอรุณ รัฐมนตรีว่าการกระทรวงวัฒนธรรม ในเวลานั้น และคณบดี คณะดุริยางคศาสตร์ มหาวิทยาลัยศิลปากร กราบทูลให้ทรงทราบ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ก็ได้มีพระกรุณาธิคุณพระราชทานชื่อสถาบันว่า "สถาบันดนตรีกัลยาณิวัฒนา"
ตามมาตรา 6 พระราชบัญญัติสถาบันดนตรีกัลยาณิวัฒนา พ.ศ. 2555 ได้กำหนดให้สถาบันฯ เป็นสถานศึกษาทางวิชาการและวิชาชีพชั้นสูง มีวัตถุประสงค์ให้การศึกษา ส่งเสริม และพัฒนาวิชาการและวิชาชีพชั้นสูงในทางดนตรีและศาสตร์อื่น ๆ ที่เกี่ยวข้อง ทำการสอน ทำการวิจัย ให้บริการทางวิชาการแก่สังคมและทะนุบำรุงศิลปะและวัฒนธรรมนั้น เพื่อประโยชน์ต่อการพัฒนาชุมชน สังคม และประเทศชาติ และเพื่อให้เป็นการสอดคล้องกับพระปณิธานและบทบาทหน้าที่ตามพระราชบัญญัติ สถาบันฯ จึงได้กำหนดพันธกิจที่จะ
ตราสัญลักษณ์ของสถาบันดนตรีกัลยาณิวัฒนาเป็นรูปทรงลายใบเทศ ภายในประกอบด้วยตัวอักษรย่อ "สกว" ประกอบกับกุญแจซอลอยู่ภายใน
สีประจำสถาบันคือ สีฟ้าเทอร์คอยส์
วิทยาลัยครูบ้านสมเด็จเจ้าพระยา
โจเซฟ เมอร์รีย์
โจเซฟ เอดเวิร์ด เมอร์รีย์ (; 1 เมษายน 2462 – 26 พฤศจิกายน 2555) เป็นศัลยแพทย์ชาวอเมริกันคนแรกที่ประสบความสำเร็จในการปลูกถ่ายไตให้กับฝาแฝดริชาร์ดและรอนัลด์ เฮร์ริก เมื่อวันที่ 23 ธันวาคม 2497
เมอร์รีย์ได้รับรางวัลโนเบลสาขาสรีรวิทยาหรือการแพทย์ร่วมกับอี. ดอนัลด์ ทอมัส ในปี พ.ศ. 2533
มีเรีย อเล็กซานดรา เบนเนเดดตี้
โทโกนาเมะ
โทโกนาเมะ  เป็นเมืองในจังหวัดไอจิ ประเทศญี่ปุ่น มีจำนวนประชากร 55,322 คน เป็นที่ตั้งของท่าอากาศยานนานาชาติชูบุเซ็นแทรร์
โทโคะนะเมะ
โจเซฟ เมอเรย์
โรงเรียนแสงวิทยา
โรงเรียนแสงวิทยา  (อักษรย่อ: ส.ว.ย. ,SV) เป็นโรงเรียนเอกชนระดับอนุบาลปีที่ 1 จนถึงมัธยมศึกษาปีที่ 3 ตั้งอยู่เลขที่ 105 ถนนสุดบรรทัด อำเภอแก่งคอย จังหวัดสระบุรี เปิดทำการสอนครั้งแรกในปี พ.ศ. 2505 โดยนายสุวรรณ ต.แสงจันทร์ เป็นผู้ก่อตั้ง เริ่มแรกมีคุณครู 9 คน และนักเรียน 222 คน ปัจจุบันโรงเรียนแสงวิทยามีการพัฒนาการเรียนการสอนดีขึ้น
โรงเรียนแสงวิทยาก่อตั้งในปี พ.ศ. 2505 โดยนายสุวรรณ ต.แสงจันทร์ เป็นผู้ก่อตั้ง บนเนื้อที่ 6 ไร่ 86 ตารางวา เริ่มแรกมีคุณครู 9 คน และนักเรียน 222 คน ในปีถัดมาจำนวนนักเรียนได้เพิ่มปริมาณอย่างรวดเร็ว โรงเรียนต้องขยายอาคารเรียนจากอาคารไม้ชั้นเดียวเป็น อาคารไม้ 2 ชั้น เพื่อรองรับนักเรียนที่เพิ่มปริมาณมากขึ้น
ในปี พ.ศ. 2538 นายวิฑูรย์ ต.แสงจันทร์ เป็นผู้รับใบอนุญาต และนางเสาวลักษณ์ กมลโรจน์สิริเป็นผู้อำนวยการใหญ่ โรงเรียนได้รับการยอมรับเป็นอย่างยิ่งจากท่านผู้ปกครองได้ส่งบุตรหลานเข้ารับการศึกษามากที่สุดของโรงเรียนเอกชนในจังหวัดสระบุรี ปัจจุบันว่าที่ร้อยตรีพัทธโรจน์ กมลโรจน์สิริ เป็นผู้อำนวยการโรงเรียน โรงเรียนได้พัฒนาการศึกษามากขึ้น
โครงการเด่น.
โครงการนี้ได้เป็นโครงการต่อยอดจากโครงการรณรงค์เพื่อเด็กไทยไม่กินหวาน ของสำนักงานกองทุนสนับสนุนการสร้างเสริมสุขภาพ (สสส.) ซึ่งเป็นหนึ่งในโรงเรียนต้นแบบเด็กไทยไม่กินหวาน โดยโรงเรียนแสงวิทยาได้ประยุกต์และบูรณาการแผนงาน เข้าสู่ระบบการเรียนการสอนให้แก่นักเรียนทุกระดับชั้น ผ่านสื่อการเรียนรู้ที่น่าสนใจ และการกระตุ้นเตือนเด็กๆ ด้วยกิจกรรมที่เข้าใจง่าย
แบงท์ เอ็ดเลียน
แบงท์ เอ็ดเลียน (; 2 พฤศจิกายน ค.ศ. 1906 — 10 กุมภาพันธ์ ค.ศ. 1993) เป็นทั้งศาสตราจารย์ทางฟิสิกส์และนักดาราศาสตร์ชาวสวีเดนผู้ซึ่งมีความเชี่ยวชาญในด้านสเปกโทรสโกปี เขาได้เข้าร่วมในการแก้ "ปริศนาโคโรนา" ซึ่งเป็นเส้นเงาที่ไม่สามารถระบุได้ในสเปกตรัมของดวงอาทิตย์ โดยเชื่อกันอย่างคร่าวๆว่าน่าจะมาจากธาตุไม่ปรากฏชื่อมาจนบัดนี้โดยเรียกว่าโคโรเนียม ในภายหลัง แบงท์ เอ็ดเลียน ได้แสดงให้เห็นว่าเส้นเหล่านั้นมาจากการแตกตัวของเหล็กที่แตกตัวเป็นไอออน (Fe-XIV) การค้นพบของเขาไม่ได้รับการยอมรับในทันที ตั้งแต่ไอออนไนซ์ได้รับการอ้างอิงว่าต้องมีอุณหภูมิที่ล้านองศา หลังจากนั้นอุณภูมิของโคโรนาดวงอาทิตย์ก็ได้รับการตรวจสอบ
นอกจากนี้ เขายังมีผลงานสำคัญในการวิเคราะห์สเปกตรัมของดาววูล์ฟ-ราเยท์
แบงท์ เอ็ดเลียน ได้เป็นศาสตราจารย์ที่มหาวิทยาลัยลุนด์ใน ค.ศ. 1944–1973 เขาได้รับเลือกให้เป็นสมาชิกแห่งราชสำนักวิทยาศาสตร์สวีเดนใน ค.ศ. 1947 เขาสำเร็จการศึกษาจากโรงเรียนมัธยมในนอร์เชอปิงใน ค.ศ. 1926 และได้เข้ามหาวิทยาลัยอุปซอลากระทั่งสำเร็จการศึกษาระดับปริญญาเอกใน ค.ศ. 1934
แบงท์ เอ็ดเลียน ได้รับเหรียญทองจากสมาคมดาราศาสตร์หลวงใน ค.ศ. 1945 สำหรับการแก้ปริศนาโคโรนา, เหรียญฮาวเวิร์ด เอ็น. พ็อตส์ ใน ค.ศ. 1946 สำหรับการวิจัยรังสีอัลตร้าไวโอเลตไกลสุด และเหรียญเฮนรี เดรเปอร์ของสถาบันวิทยาศาสตร์แห่งชาติสหรัฐอเมริกา ใน ค.ศ. 1968
รายชื่อมัสยิดในจังหวัดปัตตานี
มิตซูบิชิ เอฟ-2
มิตซูบิชิ เอฟ-2 เครื่องบินรบหลากบทบาท ที่ผลิตโดย บริษัท มิตซูบิชิ เฮวี่ อินดัสทรีย์ส ของญี่ปุ่น ร่วมกับ ล็อกฮีด มาร์ติน ของสหรัฐอเมริกาโดยต้นแบบ คือ เอฟ-16 ด้วยอัตราส่วนการผลิตของญี่ปุ่นและสหรัฐอเมริกา เท่ากับ 60/40 โดยเริ่มการผลิตในปี พ.ศ. 2539 และเข้าประจำการครั้งแรกในปี พ.ศ. 2543
เจ้าหญิงมะซะโกะ ทะเคะดะ
ชุดตัวอักษรอูรดู
ชุดตัวอักษรอูรดู  เป็นอักษรสำหรับภาษาอูรดูที่เขียนจากขวาไปซ้าย ซึ่งปรับปรุงมาจากอักษรเปอร์เซีย ที่พัฒนามาจากอักษรอาหรับ ชุดตัวอักษรอูรดูมีพยัญชนะถึง 39 หรือ 40 ตัว โดยนิยมเขียนแบบแนสแทอ์ลีก ในขณะที่ภาษาอาหรับมักเขียนในแบบนัสค์
โดยทั่วไป การถอดอักษรอูรดูมาเป็นอักษรโรมัน (มีชื่อว่าโรมันอูรดู) จะขาดหน่วยเสียงที่ไม่มีในภาษาอังกฤษหรือภาษาอื่น ๆ ที่เขียนด้วยอักษรละติน สถาบันภาษาแห่งชาติแห่งปากีสถานได้พัฒนาระบบสำหรับเสียงที่ไม่พบในภาษาอังกฤษ แต่จะเหมาะสมกับผู้ที่รู้ภาษาอูรดู ภาษาอาหรับหรือภาษาเปอร์เซียมากกว่า
ภาษาอูรดูได้แยกต่างหากออกจาก ภาษาฮินดูสตานีหลังการแบ่งแยกอินเดีย ความแตกต่างที่สำคัญคือมีอิทธิพลของภาษาเปอร์เซียที่เป็นภาษาราชการในสมัยราชวงศ์โมกุลมาก และเป็นภาษากลางก่อนการเข้ามาของอังกฤษ อักษรมาตรฐานสำหรับภาษาอูรดูดัดแปลงมาจากอักษรเปอร์เซียเพื่อให้เหมาะสมกับการออกเสียงของภาษาฮินดูสตานี
ก่อนที่จะประดิษฐ์ พิมพ์ดีดภาษาอูรดู ใน พ.ศ. 2454 หนังสือพิมพ์ภาษาอูรดูจะตีพิมพ์โดยใช้ตัวอักษรที่เรียกกาติบหรือคุช-นาเวส หนังสือพิมพ์ "Daily Jang" ในปากีสถานเป็นหนังสือพิมพ์ภาษาอูรดูฉบับแรกที่ใช้การประมวลผลคำด้วยคอมพิวเตอร์ด้วยการเขียนแบบนัสตาลิก ในปัจจุบัน หนังสือพิมพ์ วารสารที่ใช้อักษรอูรดูจะใช้คอมพิวเตอร์ทั้งสิ้น
สระในภาษาอูรดูจะแสดงด้วยพยัญชนะ แม้ว่าจะทำให้สับสนได้ แต่บริบทจะช่วยให้เข้าใจเสียงที่ถูกต้องได้
ตารางสระ.
สระเสียงสั้น.
สระเสียงสั้น (อะ "a", อิ "i", อุ"u") แสดงด้วยเครื่องหมายบนและล่างตัวอักษร
"อลิฟ".
"อลิฟ" (ا) เป็นอักษรตัวแรกของอักษรอุรดู และใช้เป็นสระ ในตำแหน่งต้นคำ "อลิฟ" ใช้แทนทั้งสระเสียงสั้น เช่น اب อับ "ab", اسم อิสม"ism", اردو อุรดู"urdū" แต่ถ้า "อลิฟ" (ا) ตามด้วย "wā'o" (و) หรือ "ye" (ی) จะแสดงสระเสียงยาว ถ้า "wā'o" (و) หรือ "ye" (ی) ตัวเดียวอยู่ที่ตำแหน่งเริ่มต้นจะเป็นพยัญชนะ
อลิฟมีหลายรูปแบบ เรียก"alif madd" (آ). ใช้แทนสระเสียงยาว อา "ā" ที่ต้นคำ เช่น آپ อาบ "āp", آدمی อาดมิ "ādmi". ตอนกลางหรือท้ายคำ สระอาแทนด้วย "อลิฟ" (ا), เช่น بات บาต "bāt", آرام อาราม "ārām"
"วาว".
Wā'o ใช้แสดงสระ อู "ū", โอ "o" และ ออ "au" ([uː], [oː], และ [ɔ]), และใช้แทนเสียง [ʋ].
"เย".
เยมีสองรูป : และ .
(ی) ใช้เหมือนในภาษาเปอร์เซีย ใช้แทนสระเสียงยาว อี "ī" และพยัญชนะ "y".
(ے) ใช้แทนสระ เอ "e" และ แอ "ai" ( และ ). ใช้เขียนเมื่ออยู่ท้ายคำ
การใช้อักษรพิเศษ.
เสียงรีโทรเฟล็กซ์.
พยัญชนะรีโทรเฟล็กซ์(เช่นเสียงวรรค ฏะ ในภาษาบาลี) ไม่พบในอักษรเปอร์เซีย และสร้างขึ้นฉพาะภาษาอูรดู โดยเขียน ط ("to'e") เพนือพยัญชนะที่เกิดจากฟัน (dental consonant หรือวรรค ตะ ในภาษาบาลี)
คริสตีย็อง แบนเตเก
คริสตีย็อง แบนเตเก ลียอโล (; เกิดเมื่อวันที่ 3 ธันวาคม ค.ศ. 1990) เป็นนักฟุตบอลชาวเบลเยียม ปัจจุบันลงเล่นในตำแหน่งกองหน้า#กองหน้าตัวเป้าให้กับดีซียูไนเต็ด สโมสรในเมเจอร์ลีกซอกเกอร์ และทีมชาติเบลเยียม
แบนเตเก เป็นชาวคองโกโดยกำเนิด แต่ได้อพยพมาสู่เบลเยียมเมื่ออายุได้เพียงสองขวบ เมื่อพ่อได้พาครอบครัวย้ายมาปักหลักที่นี่ เนื่องจากความเป็นอยู่ที่คองโกอันตรายมาก แบนเตเกเล่นฟุตบอลตั้งแต่เด็ก แม้พ่อจะไม่ชื่นชอบแต่เมื่อเห็นความมุ่งมั่นของแบนเตเกแล้วจึงอนุญาต ในวัยเด็กแบนเตเกมีนักฟุตบอลที่ชื่นชอบ คือ ตีแยรี อ็องรี
ในวันที่ 22 กรกฎาคม ค.ศ. 2015 แบนเตเกย้ายจากแอสตันวิลลามาอยู่กับลิเวอร์พูลด้วยค่าตัว 32.5 ล้านปอนด์ (ประมาณ 1.625 พันล้านบาท) นับว่าเป็นสถิติผู้เล่นที่แพงที่สุดเป็นอันดับสองของประวัติศาสตร์การซื้อขายผู้เล่นของลิเวอร์พูล โดยแบนเตเกได้สวมเสื้อหมายเลข 9 ต่อมา ในวันที่ 9 สิงหาคม ค.ศ. 2015 แบนเตเกลงเล่นให้กับ ลิเวอร์พูล เป็นนัดแรกในนัดที่ ลิเวอร์พูล เอาชนะ สโตกซิตี ที่บริแทนเนียสเตเดียม 1-0 ต่อมา ในวันที่ 17 สิงหาคม ค.ศ. 2015 แบนเตเกทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ บอร์นมัท 1-0 ต่อมา ในวันที่ 12 กันยายน ค.ศ. 2015 แบนเตเกทำประตูที่ 2 โดยกระโดดจักรยานอากาศยิงเข้าไปอย่างยอดเยี่ยม ในนัดที่ ลิเวอร์พูล พ่ายแพ้ แมนเชสเตอร์ยูไนเต็ด 1-3
ในวันที่ 25 ตุลาคม ค.ศ. 2015 แบนเตเกลงสนามเป็นตัวสำรองแทนโอริกี และทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ เซาแธมป์ตัน 1-1 ต่อมา ในวันที่ 31 ตุลาคม ค.ศ. 2015 แบนเตเกลงสนามเป็นตัวสำรองแทน เจมส์ มิลเนอร์ และทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ เชลซี ที่สแตมฟอร์ดบริดจ์ 3-1 ต่อมา ในวันที่ 26 พฤศจิกายน ค.ศ. 2015 ยูฟ่ายูโรปาลีก ฤดูกาล 2015–16 รอบแบ่งกลุ่ม แบนเตเกทำประตูชัย ในนัดที่ ลิเวอร์พูล เปิดสนามแอนฟีลด์เอาชนะ บอร์โด 2-1 ต่อมา ในวันที่ 26 ธันวาคม ค.ศ. 2015 แบนเตเกลงสนามเป็นตัวสำรองแทนโอริกี และทำประตูชัย ในนัดที่ ลิเวอร์พูล เปิดสนามแอนฟีลด์เอาชนะทีมจ่าฝูง เลสเตอร์ซิตี 1-0 ต่อมา ในวันที่ 30 ธันวาคม ค.ศ. 2015 แบนเตเกทำประตูชัยเป็นนัดที่สองติดต่อกัน ในนัดที่ ลิเวอร์พูล เอาชนะ ซันเดอร์แลนด์ ที่สเตเดียมออฟไลต์ 1-0
ในวันที่ 6 มีนาคม ค.ศ. 2016 แบนเตเก ทำประตูที่ 7 ในพรีเมียร์ลีกด้วยลูกจุดโทษ ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 2-1 ต่อมา ในวันที่ 1 พฤษภาคม ค.ศ. 2016 แบนเตเกลงสนามเป็นตัวสำรองในครึ่งหลังและทำประตูที่ 8 ในพรีเมียร์ลีก ในนัดที่ ลิเวอร์พูล พ่ายแพ้ สวอนซีซิตี ที่ลิเบอร์ตีสเตเดียม 1-3 ต่อมา ในวันที่ 11 พฤษภาคม ค.ศ. 2016 แบนเตเกลงสนามเป็นตัวสำรองในครึ่งหลังและทำประตูที่ 9 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ เชลซี 1-1
แต่ผลงานโดยรวมทั้งฤดูกาลกับลิเวอร์พูลของแบนเตเกไม่ดีดังที่คาด และถูกคาดหมายว่าคงจะต้องย้ายสโมสรในไมช้า
คริสตัลพาเลซ.
ในต้นฤดูกาล 2016–17 แบนเตเกจึงได้ย้ายไปสู่คริสตัลพาเลซ สโมสรในระดับเล็กกว่าแต่อยู่ในพรีเมียร์ลีกเช่นเดียวกัน ด้วยค่าตัว 32 ล้านปอนด์ (ประมาณ 1,449 ล้านบาท) นับว่ามากที่สุดในประวัติศาสตร์สโมสร ด้วยสัญญา 4 ปี
แบนเตเกยิงประตูได้ 2 ประตูจาก 7 นัด ในการแข่งขันฟุตบอลโลก 2014 รอบคัดเลือก และพาทีมเข้าไปเล่น ฟุตบอลโลก 2014 รอบสุดท้ายได้สำเร็จ แต่สุดท้ายเขาเกิดมีอาการบาดเจ็บที่เอ็นร้อยหวายทำให้ไม่สามารถเดินทางร่วมทีมไปแข่งขันฟุตบอลโลกได้
สต็องดาร์ลีแยฌ
ขั้นตอนวิธีผสานหลายเส้นทาง
ทิม มอร์เฮาส์
ทิโมธี แฟรงก์ "ทิม" มอร์เฮาส์ (; 29 กรกฎาคม ค.ศ. 1978 — ) เป็นนักฟันดาบสากลชาวอเมริกันผู้ซึ่งเข้าแข่งขันประเภทเซเบอร์ในฐานะสมาชิกทีมสหรัฐอเมริกาในโอลิมปิกฤดูร้อน 2008 ที่กรุงปักกิ่ง ทั้งนี้ เขาได้รับการฝึกสอนโดยยูรี เกลแมน
ทิม มอร์เฮาส์ เป็นบุตรชายของอีโลอีส กับจอห์น มอร์เฮาส์ เขาเติบโตขึ้นมาในริเวอร์เดลซึ่งเป็นย่านหนึ่งของเดอะบร็องซ์ที่นครนิวยอร์ก ในช่วงแรกเริ่มเขาฝึกฟันดาบที่โรงเรียนริเวอร์เดลคันทรีในคำสั่งบังคับจากชั้นเรียนพละ ในโรงเรียนมัธยม เขาได้ร่วมกับทีมเบสบอลของโรงเรียนริเวอร์เดลคันทรีตลอดช่วงระยะเวลาสี่ปี และเป็นสมาชิกการวิ่งครอสคันทรีเป็นระยะเวลาหนึ่งปี เขาเป็นกัปตันทีมฟันดาบและผู้เล่นทรงคุณค่าที่สุดในช่วงชั้นปีที่สองและชั้นปีที่สุดท้ายของโรงเรียน
ทิม มอร์เฮาส์ ได้รับปริญญาตรีจากมหาวิทยาลัยแบรนไดส์ใน ค.ศ. 2000 สาขาวิชาเอกประวัติศาสตร์ เขาได้รับวุฒิปริญญาโทด้านการสอนจากมหาวิทยาลัยเพซใน ค.ศ. 2003
ศาสนา/มรดกชาติพันธุ์.
ยายของเขาเป็นชาวยิวอพยพซึ่งได้หลบหนีนาซีเยอรมันในช่วงทศวรรษที่ 1930 ในภายหลังเธอได้เข้าร่วมเป็นสมาชิกเควกเกอร์ มอร์เฮาส์ได้รับการปลูกฝังส่วนผสมของประเพณีทางศาสนา ที่ซึ่งเขาได้กล่าวให้สัมภาษณ์ก่อนเข้าแข่งขันกีฬาโอลิมปิก 2012 ที่เกี่ยวกับความรู้สึกของการเป็นชาวยิวของเขาซึ่งอิงมาจากประสบการณ์ของยาย และเขามีแผนที่จะเข้าร่วมแข่งขันในแมคคาไบอาเกมส์ 2013 ซึ่งเป็นการแข่ขันกีฬาของชาวยิวที่จัดขึ้นทุกสี่ปี
อาชีพฟันดาบ.
ทิม มอร์เฮาส์ ได้รับรางวัลเหรียญเงินจากการแข่งขันเซเบอร์ชายในฐานะสมาชิกของทีมสหรัฐอเมริกาในโอลิมปิกฤดูร้อน 2008 ที่กรุงปักกิ่ง เขาเป็นแชมป์ประเทศสหรัฐสองสมัย (ค.ศ. 2010 และ 2011) และได้รับการจัดให้เป็นนักฟันดาบชายอันดับหนึ่งของสหรัฐอเมริกาตั้งแต่ ค.ศ. 2008-2011 เขาเข้ารับการฝึกฝนกับยูรี เกลแมน ที่ศูนย์ฟันดาบแมนแฮตตัน และบอดีโซนฮิวแมนเพอร์ฟอร์มานซ์ รวมถึงสปอร์ทฟิสิคอลเธอราพีในนครนิวยอร์ก
ทิม มอร์เฮาส์ เข้าเรียนที่มหาวิทยาลัยแบรนไดส์ ที่ซึ่งเขาติดอันดับท็อปเท็นของเอ็นซีดับเบิลเอ ดิวิชัน I ของเซเบอร์ชายในแต่ละช่วงสามปีสุดท้ายที่โรงเรียน (อันดับสิบใน ค.ศ. 1998, อันดับหกใน ค.ศ. 1999 และอันดับสี่ใน ค.ศ. 2000) เขาได้รับการยกย่องเป็นเอ็นซีดับเบิลเอออล-อเมริกันในแต่ละปีที่ผ่านมา เขาได้รับการโหวตโดยผู้ฝึกสอนและนักกีฬาในฐานะนักฟันดาบเซเบอร์ชายเอ็นซีดับเบิลเอแห่งปีใน ค.ศ. 2000 มอร์เฮาส์ได้นำแบรนไดส์ขึ้นสู่อันดับสิบในของโรงเรียนดิวิชัน I ที่มีอยู่ทั้งหมดใน ค.ศ. 2000
ทิม มอร์เฮาส์ ได้รับเลือกเป็นตัวแทนทีมฟันดาบสหรัฐเข้าแข่งขันโอลิมปิกฤดูร้อน 2004 ที่กรุงเอเธนส์ ภายหลังจากการหวนกลับมาช่วงชิงและเป็นฝ่ายชนะอาเหม็ด ยิลลา ในการแข่งขันฟันดาบชิงแชมป์สหรัฐที่แอตแลนตา ที่ซึ่งเขาได้เข้าแข่งขันโดยเป็นส่วนหนึ่งของเฟนเซอร์สคลับ ในฐานะของการทำหน้าที่แทน ทิม มอร์เฮาส์ ไม่มีสิทธิ์เข้าแข่งขันในประเภทบุคคล หากแต่สามมารถมีส่วนร่วมเข้าแข่งขันในฐานะตัวแทนจากประเภททีม ทิม มอร์เฮาส์ ได้รับการจัดให้อยู่ในอันดับที่ 16 ของโลกใน ค.ศ. 2007
ทิม มอร์เฮาส์ เข้าแข่งขันเซเบอร์ชายในโอลิมปิกฤดูร้อน 2008 ที่กรุงปักกิ่งและได้รับรางวัลเหรียญเงิน ในกีฬาโอลิมปิกลอนดอน 2012 เขาเป็นฝ่ายแพ้ในรอบรองชนะเลิศของประเภทบุคคลต่อดีเอโก ออกกีอุซซี จากอิตาลีผู้ซึ่งชนะรางวัลเหรียญเงินในเวลาต่อมา ส่วนในการแข่งขันประเภททีม ทิม มอร์เฮาส์ เป็นหนึ่งในสองนักฟันดาบจากโอลิมปิกฤดูร้อน 2008 ที่ยังคงอยู่ในทีมเดิม ส่วนอีกคนคือเจมส์ วิลเลียม โดยทีมดังกล่าวได้รับการจัดให้อยู่ในอันดับ 8
ภายหลังจากสำเร็จการศึกษาจากวิทยาลัย ทิม มอร์เฮาส์ได้ทำการสอนแก่นักเรียนผู้ยากในในขณะที่ทำงานร่วมกับทีชฟอร์อเมริกา โดยสอนในระดับ 7 ที่โรงเรียนอินเตอร์มีเดียต 90 ที่วอชิงตันไฮต์ แมนแฮตตัน ในขณะเดียวกับที่เขาได้ฝึกสอนฟันดาบที่โรงเรียนริเวอร์เดลคันทรี ซึ่งเป็นโรงเรียนเก่าของเขา รวมถึงได้ทำงานที่สำนักงานขององค์กรในมหานครนิวยอร์กในขณะที่เขาทำการฝึกฝนสำหรับการแข่งขันกีฬาโอลิมปิก